Source: https://lege5.ro/Gratuit/heydioju/legea-nr-195-1997-privind-aprobarea-ordonantei-de-urgenta-a-guvernului-nr-32-1997-pentru-modificarea-si-completarea-legii-nr-31-1990-privind-societatile-comerciale?d=2019-09-18
Timestamp: 2019-10-23 13:49:40+00:00
Document Index: 39711635

Matched Legal Cases: ['articolul 6', 'articolul 7', 'articolul 8', 'articolul 11', 'articolul 14', 'articolul 15', 'articolul 16', 'articolul 17', 'articolul 18', 'articolul 19', 'articolul 20', 'articolul 25', 'articolul 26', 'articolul 28', 'articolul 29', 'articolul 34', 'articolul 341', 'articolul 343', 'articolul 347', 'articolul 61', 'articolul 611', 'articolul 62', 'articolul 64', 'articolul 69', 'articolul 69', 'Articolul 70', 'articolul 75', 'articolul 98', 'articolul 119', 'articolul 127', 'articolul 133', 'articolul 159', 'articolul 1743', 'articolul 1754', 'articolul 194', 'Articolul 208']

Legea nr. 195/1997 privind aprobarea Ordonanței de urgență a Guvernului nr. 32/1997 pentru modificarea și completarea Legii nr. 31/1990 privind societățile comerciale - Lege5.ro
Legea nr. 195/1997 privind aprobarea Ordonanței de urgență a Guvernului nr. 32/1997 pentru modificarea și completarea Legii nr. 31/1990 privind societățile comerciale
Se aprobă Ordonanța de urgență a Guvernului nr. 32 din 16 iunie 1997 pentru modificarea și completarea Legii nr. 31/1990 privind societățile comerciale, publicată în Monitorul Oficial al României, Partea I, nr. 133 din 27 iunie 1997, cu următoarele modificări:
1. La articolul I punctul 1, articolul 6 va avea următorul cuprins:
Nu pot fi fondatori persoanele care, potrivit legii, sunt incapabile sau care au fost condamnate pentru gestiune frauduloasă, abuz de încredere, fals, uz de fals, înșelăciune, delapidare, mărturie mincinoasă, dare sau luare de mită, precum și pentru alte infracțiuni prevăzute de prezenta lege."
2. La articolul I punctul 1, articolul 7 va avea următorul cuprins:
a) numele și prenumele, locul și data nașterii, domiciliul și cetățenia asociaților, persoane fizice; denumirea, sediul și naționalitatea asociaților, persoane juridice. La societatea în comandită simplă se vor arăta asociații comanditari și asociații comanditați;
i) modul de dizolvare și de lichidare a societății."
3. La articolul I punctul 1, articolul 8 va avea următorul cuprins:
a) numele și prenumele, locul și data nașterii, domiciliul și cetățenia asociaților, persoane fizice; denumirea, sediul și naționalitatea asociaților, persoane juridice. La societatea în comandită pe acțiuni se vor arăta asociații comanditari și asociații comanditați;
p) modul de dizolvare și de lichidare a societății."
4. La articolul I punctul 1, articolul 11 va avea următorul cuprins:
Capitalul social al unei societăți cu răspundere limitată nu poate fi mai mic de 2.000.000 lei și se divide în părți sociale egale, care nu pot fi mai mici de 100.000 lei.
Părțile sociale nu pot fi reprezentate prin titluri negociabile."
5. La articolul I punctul 1, articolul 14 va avea următorul cuprins:
În caz de încălcare a prevederilor alin. 1 și 2, statul, prin Ministerul Finanțelor, va cere dizolvarea pe cale judecătorească a unei societăți astfel constituită. De asemenea, camera de comerț și industrie teritorială sau oricare persoană interesată poate cere dizolvarea pe cale judecătorească a unei societăți constituite cu încălcarea prevederilor de mai sus.
Pe baza hotărârii de dizolvare, lichidarea se va face în condițiile prevăzute de prezenta lege pentru societățile cu răspundere limitată."
6. La articolul I punctul 1, articolul 15 va avea următorul cuprins:
Aporturile în natură sunt admise la toate formele de societate. Aceste aporturi se realizează prin transferarea drepturilor corespunzătoare și prin predarea efectivă către societate a bunurilor aflate în stare de utilizare.
Asociații în societatea în nume colectiv și asociații comanditați se pot obliga la prestații în muncă cu titlu de aport social, dar care nu pot constitui aport la formarea sau mărirea capitalului social. În schimbul acestui aport, asociații au dreptul să participe, potrivit actului constitutiv, la împărțirea beneficiilor și a activului social, rămânând, totodată, obligați să participe la pierderi."
7. La articolul I punctul 1, articolul 16 va avea următorul cuprins:
La autentificarea actului constitutiv se va prezenta dovada eliberată de Oficiul Registrului comerțului privind disponibilitatea firmei și a emblemei."
8. La articolul I punctul 1, articolul 17 va avea următorul cuprins:
Când societatea pe acțiuni se constituie prin subscripție publică, fondatorii vor întocmi un prospect de emisiune, care va cuprinde datele prevăzute de art. 8, cu excepția celor privind pe administratori și cenzori, și în care se va stabili data închiderii subscripției.
Prospectul de emisiune, semnat de fondatori în formă autentică, va trebui depus, înainte de publicare, la Oficiul Registrului comerțului din județul în care se va stabili sediul societății.
Prospectele de emisiune care nu cuprind toate mențiunile sunt nule. Subscriitorul nu va putea invoca această nulitate, dacă a luat parte la adunarea constitutivă sau dacă a exercitat drepturile și îndatoririle de acționar."
9. La articolul I punctul 1, articolul 18 va avea următorul cuprins:
Subscrierea va cuprinde: numele și prenumele sau denumirea, domiciliul ori sediul subscriitorului; numărul, în litere, al acțiunilor subscrise; data subscrierii și declarația expresă că subscriitorul cunoaște și acceptă prospectul de emisiune.
Participările la beneficiile societății, rezervate de fondatori în folosul lor, deși acceptate de subscriitori, nu au efect decât dacă vor fi aprobate de adunarea constitutivă."
10. La articolul I punctul 1, articolul 19 va avea următorul cuprins:
Cel mai târziu în termen de 15 zile de la data închiderii subscrierii, fondatorii vor convoca adunarea constitutivă, printr-o înștiințare publicată în Monitorul Oficial al României și în două ziare cu largă răspândire, cu 15 zile înainte de data fixată pentru adunare. Înștiințarea va cuprinde locul și data adunării, care nu poate depăși două luni de la data închiderii subscrierii, și precizarea problemelor care vor face obiectul discuțiilor."
11. La articolul I punctul 1, articolul 20 va avea următorul cuprins:
Societatea se poate constitui numai dacă întregul capital a fost subscris și fiecare acceptant a vărsat în numerar jumătate din valoarea acțiunilor subscrise la Casa de Economii și Consemnațiuni ori la o bancă comercială sau la una dintre unitățile acestora. Restul din capitalul social subscris va trebui vărsat în termen de 12 luni de la înmatriculare.
Acțiunile ce reprezintă aporturi în natură vor trebui acoperite integral."
12. La articolul I punctul 1, articolul 25 va avea următorul cuprins:
Dacă există aporturi în natură, avantaje rezervate fondatorilor, operațiuni încheiate de fondatori în contul societății ce se constituie și pe care aceasta urmează să le ia asupra sa, adunarea constitutivă numește, în condițiile art. 344, unul sau mai mulți experți, care își vor da avizul asupra evaluărilor.
Dacă majoritatea cerută nu poate fi întrunită, desemnarea experților se va face de judecătorul delegat, la cererea oricărui acceptant."
13. La articolul I punctul 1, articolul 26 va avea următorul cuprins:
Dacă valoarea aporturilor în natură, stabilită de experți, este inferioară cu o cincime aceleia prevăzute de fondatori în prospectul de emisiune, oricare acceptant se poate retrage, anunțându-i pe fondatori, până la data fixată pentru adunarea constitutivă.
Acțiunile revenind acceptanților care s-au retras pot fi preluate de fondatori în termen de 30 de zile sau, ulterior, de alte persoane, pe cale de subscripție publică."
14. La articolul I punctul 1, articolul 28 va avea următorul cuprins:
Vărsămintele efectuate, potrivit art. 20, pentru constituirea societății prin subscripție publică vor fi predate persoanelor însărcinate cu încasarea lor, prin actul constitutiv, iar în lipsa unei dispoziții, persoanelor desemnate prin decizia consiliului de administrație, după prezentarea certificatului la Oficiul Registrului comerțului, din care rezultă înmatricularea societății.
Dacă constituirea societății nu a avut loc, restituirea vărsămintelor se va face direct acceptanților."
15. La articolul I punctul 1, articolul 29 va avea următorul cuprins:
Fondatorii iau asupra lor consecințele actelor și ale cheltuielilor necesare constituirii societății, iar dacă, din orice cauză, aceasta nu se va constitui, ei nu se pot îndrepta împotriva acceptanților.
Fondatorii sunt obligați să predea administratorilor documentele și corespondența referitoare la constituirea societății."
16. La articolul I punctul 1, articolul 34 va avea următorul cuprins:
Societățile comerciale pe acțiuni constituite prin subscripție publică vor fi considerate societăți deschise în sensul art. 2 lit. k) din Legea nr. 52/1994 privind valorile mobiliare și bursele de valori, care se completează cu dispozițiile prezentei legi în ceea ce privește înmatricularea în Registrul comerțului."
17. La articolul I punctul 1, articolul 341 va avea următorul cuprins:
c) actele privind proprietatea aportului în natură, iar în cazul în care printre ele figurează și imobile, certificatul constatator al sarcinilor de care sunt grevate;
Toate avizele sau actele de autorizare, eliberate de către autoritățile publice în funcție de obiectul de activitate al unei societăți, vor fi solicitate de către Oficiul Registrului comerțului, în termen de 5 zile de la înregistrarea cererii, iar autoritățile competente vor trebui să emită avizele sau actele de autorizare în termen de 15 zile. Nu este necesar a se depune avizele sau autorizările tehnice și nici cele a căror eliberare este legal condiționată de înmatricularea societății."
18. La articolul I punctul 1, articolul 343 va avea următorul cuprins:
La societățile pe acțiuni, dacă există aporturi în natură, avantaje rezervate fondatorilor, operațiuni încheiate de fondatori în contul societății ce se constituie și pe care aceasta urmează să le ia asupra sa, judecătorul delegat numește, în termen de 5 zile de la înregistrarea cererii, unul sau mai mulți experți din lista experților autorizați. Aceștia vor întocmi un raport cuprinzând descrierea și modul de evaluare a fiecărui bun aportat și vor evidenția dacă valoarea acestuia corespunde numărului și valorii acțiunilor acordate în schimb, precum și alte elemente indicate de judecătorul delegat. Pentru bunurile mobile noi va fi luată în considerare factura.
Raportul va fi depus, în termen de 15 zile, la Oficiul Registrului comerțului și va putea fi examinat de creditorii personali ai asociaților sau de alte persoane. La cererea și pe cheltuiala acestora, li se pot elibera copii integrale sau parțiale de pe raport."
19. La articolul I punctul 1, articolul 347 va avea următorul cuprins:
O dată cu efectuarea înmatriculării, încheierea judecătorului delegat se comunică, din oficiu, Monitorului Oficial al României, spre publicare, pe cheltuiala părților, precum și administrației financiare în raza căreia se află sediul societății, pentru evidența fiscală, cu menționarea numărului de înmatriculare în Registrul comerțului.
În cazul societăților în nume colectiv sau în comandită simplă, în Monitorul Oficial al României se poate publica numai un extras al încheierii, vizat de judecătorul delegat, care va cuprinde: data încheierii, datele de identificare ale asociaților, denumirea și, dacă există, emblema societății, sediul, forma, obiectul de activitate, pe scurt, capitalul social, durata societății, numărul de înmatriculare în Registrul comerțului."
20. La articolul I punctul 10, articolul 61 va avea următorul cuprins:
21. La articolul I punctul 11, articolul 611 va avea următorul cuprins:
Capitalul social nu va putea fi majorat și nu se vor putea emite noi acțiuni până când nu vor fi fost complet plătite cele din emisiunea precedentă.
22. La articolul I punctul 12, articolul 62 alineatul 3 va avea următorul cuprins:
Pentru acțiunile nominative se vor mai menționa: numele, prenumele și domiciliul acționarului, persoană fizică; denumirea, sediul și numărul de înmatriculare a acționarului, persoană juridică."
23. La articolul I punctul 15, articolul 64 va avea următorul cuprins:
Dreptul de proprietate asupra acțiunilor nominative se transmite prin declarație făcută în registrul de acționari al emitentului, subscrisă de cedent și de cesionar sau de mandatarii lor, și prin mențiunea făcută pe acțiune. Prin actul constitutiv se pot prevedea și alte modalități de transmitere a dreptului de proprietate asupra acțiunilor nominative.
Subscriitorii și cesionarii ulteriori sunt răspunzători solidar de plata acțiunilor timp de 3 ani, socotiți de la data când s-a făcut mențiunea de transmitere în registrul de acționari."
24. La articolul I punctul 18, articolul 69 va avea următorul cuprins:
Societatea nu poate dobândi propriile sale acțiuni fie direct, fie prin persoane care acționează în nume propriu, dar pe seama acestei societăți, în afară de cazul în care adunarea generală extraordinară a acționarilor hotărăște altfel, cu respectarea dispozițiilor care urmează.
Autorizând dobândirea, adunarea generală extraordinară va stabili, în principal, modalitățile de dobândire, numărul maxim de acțiuni ce urmează a fi dobândite, contravaloarea lor minimă și maximă și perioada efectuării operațiunii, care nu va putea depăși 18 luni de la data publicării hotărârii adunării generale în Monitorul Oficial al României.
Plata acțiunilor astfel dobândite se va face numai din beneficiile distribuibile și din rezervele disponibile ale societății, cu excepția rezervelor legale, înscrise în ultimul bilanț contabil aprobat. Dacă acțiunile dobândite vor fi contabilizate în activul bilanțului, se va trece, la pasiv, o rezervă disponibilă de aceeași valoare, care va fi menținută până la cesiunea sau la anularea acestor acțiuni.
25. La articolul I, punctul 19 va avea următorul cuprins:
19. După articolul 69 se introduc articolele 691, 692, 693 și 694, cu următorul cuprins:
Art. 691. - Restricțiile prevăzute la art. 69 nu se aplică atunci când dobândirea de către societate a unui număr determinat de acțiuni proprii, integral liberate, se face în vreuna din următoarele situații:
a) cu scopul de a reduce capitalul social, potrivit art. 1541, prin anularea unui număr de acțiuni proprii, de o valoare corespunzătoare reducerii;
Luarea în gaj a propriilor acțiuni fie direct, fie prin persoane care acționează în nume propriu, dar pe seama societății, este asimilată cu dobândirea propriilor acțiuni. Acțiunile vor fi însă contabilizate separat.
Creditorului gajist i se eliberează dovada constituirii gajului.
Art. 694. -
Acțiunile dobândite potrivit dispozițiilor art. 691 - 693 nu dau drept la dividende. Pe toată durata posedării lor de către societate, dreptul de vot pe care îl conferă aceste acțiuni este suspendat.»"
26. La articolul I, punctul 20 va avea următorul cuprins:
20. Articolul 70 va avea următorul cuprins:
Acționarii care oferă spre vânzare acțiunile lor prin ofertă publică vor trebui să întocmească un prospect de ofertă, în conformitate cu prevederile Legii privind valorile mobiliare și bursele de valori."
27. La articolul I punctul 22, articolul 75 va avea următorul cuprins:
l) oricare altă modificare a actului constitutiv sau oricare altă hotărâre pentru care este cerută aprobarea adunării generale extraordinare."
28. La articolul I, după punctul 35 se introduce punctul 351, cu următorul cuprins:
351. -La articolul 98, alineatul 2 va avea următorul cuprins:
Președintele consiliului de administrație poate fi și director general sau director, în care calitate conduce și comitetul de direcție.»"
29. La articolul I punctul 43, articolul 119 va avea următorul cuprins:
Pentru a proceda la emiterea de obligațiuni prin ofertă publică, definite ca atare prin Legea privind valorile mobiliare și bursele de valori, administratorii vor publica un prospect de emisiune, care va cuprinde:
f) suma totală a obligațiunilor care au fost emise anterior și a celor care urmează a fi emise, modul de rambursare, valoarea nominală a obligațiunilor, dobânda lor, indicarea dacă sunt nominative sau la purtător, precum și indicarea dacă sunt convertibile dintr-o categorie în alta ori în acțiuni;
30. La articolul I punctul 47, articolul 127 alineatul 1 literele a) și f) vor avea următorul cuprins:
a) un registru al acționarilor, care să arate, după caz, numele și prenumele, denumirea, domiciliul sau sediul acționarilor cu acțiuni nominative, precum și vărsămintele făcute în contul acțiunilor. Evidența acțiunilor emise în formă dematerializată și tranzacționate pe o piață organizată va fi ținută de un registru independent privat al acționarilor, conform Legii privind valorile mobiliare și bursele de valori;"
f) un registru al obligațiunilor, care să arate totalul obligațiunilor emise și al celor rambursate, precum și numele și prenumele, denumirea, domiciliul sau sediul titularilor, când ele sunt nominative. Evidența obligațiunilor emise în formă dematerializată și tranzacționate pe o piață organizată va fi ținută conform Legii privind valorile mobiliare și bursele de valori."
31. La articolul I punctul 50, articolul 133 va avea următorul cuprins:
Un exemplar al bilanțului contabil, vizat de administrația financiară, împreună cu actele menționate la alineatul precedent vor fi depuse la Oficiul Registrului comerțului.
Un anunț prin care se confirmă depunerea acestor acte va fi publicat în Monitorul Oficial al României, pe cheltuiala societății și prin grija Oficiului Registrului comerțului, pentru societățile comerciale care au o cifră anuală de afaceri de peste 100 miliarde lei."
32. La articolul I punctul 63, articolul 159 va avea următorul cuprins:
În caz de mărire a capitalului social, prin ofertă publică, administratorii sunt răspunzători solidar de exactitatea celor arătate în prospectul de emisiune, în publicațiile făcute de societate sau în cererile adresate Oficiului Registrului comerțului, în vederea măririi capitalului social."
33. La articolul I punctul 83, articolul 1743 va avea următorul cuprins:
Art. 1743. -
h) data bilanțului contabil de fuziune sau a bilanțului contabil de divizare, care va fi aceeași pentru toate societățile participante;
i) orice alte date care prezintă interes pentru operațiune."
34. La articolul I punctul 85, articolul 1754 va avea următorul cuprins:
Art. 1754. -
b) în celelalte cazuri, la data înscrierii în Registrul comerțului a mențiunii privind majorarea capitalului social al societății absorbante."
35. La articolul I punctul 100, articolul 194 va avea următorul cuprins:
a) prezintă, cu rea-credință, în prospectele, rapoartele și comunicările adresate publicului date neadevărate asupra constituirii societății ori asupra condițiilor economice ale acesteia sau ascunde, cu rea-credință, în tot sau în parte, asemenea date;
b) prezintă, cu rea-credință, acționarilor un bilanț contabil inexact sau date inexacte asupra condițiilor economice ale societății, în vederea ascunderii situației ei reale;
c) refuză să pună la dispoziția experților, în cazurile și în condițiile prevăzute la art. 25 și 343, documentele necesare sau îi împiedică, cu rea-credință, să îndeplinească însărcinările primite."
36. La articolul I, punctul 111 va avea următorul cuprins:
111. Articolele 205-207 și art. 209 se abrogă."
37. La articolul I, după punctul 111 se introduce punctul 1111, cu următorul cuprins:
1111. Articolul 208 va avea următorul cuprins:
a) falsificarea, sustragerea sau distrugerea evidențelor societății sau ascunderea unei părți din activul societății; înfățișarea de datorii inexistente sau prezentarea în registrele societății, în alt act ori în bilanțul contabil a unor sume nedatorate, fiecare dintre aceste fapte fiind săvârșite în vederea diminuării aparente a valorii activelor;
b) înstrăinarea, în frauda creditorilor, în caz de faliment al unei societăți, a unei părți însemnate din active.»"
38. Articolul II va avea următorul cuprins:
Cuvintele contract de societate și/sau statut din tot cuprinsul legii, cu excepția art. 5 și art. 212 alin. 1, se înlocuiesc cu cuvintele act constitutiv.
Cuvintele vizat de instanța în a cărei rază teritorială își are sediul societatea, din art. 119, se înlocuiesc cu cuvintele vizat de judecătorul delegat la Registrul comerțului în a cărui rază teritorială își are sediul societatea.
Cuvintele la instanța în a cărei rază teritorială își are sediul societatea, din art. 124 alin. 2, se elimină."
39. Articolul VI va avea următorul cuprins:
Pentru motive întemeiate, tribunalul va putea acorda un termen de cel mult 6 luni pentru completarea capitalului social."
Această lege a fost adoptată de Camera Deputaților în ședința din 4 noiembrie 1997, cu respectarea prevederilor art. 74 alin. (1) din Constituția României.
Această lege a fost adoptată de Senat în ședința din 4 noiembrie 1997, cu respectarea prevederilor art. 74 alin. (1) din Constituția României.
București, 17 noiembrie 1997.